452.42 REGOLAMENTI DWAR INFORMAZZJONI ADDIZZJONALI FUQ IR-REĠISTRU TA’ IMPJEGATI L-AVVIŻ LEGALI 50 ta’ l-1976. L-AVVIŻ LEGALI 50 ta’ l-1976. 1. Titolu. It-titolu ta’ dawn ir-regolamenti hu Regolamenti dwar Informazzjoni Addizzjonali fuq ir-Reġistru ta’ Impjegati. 2. Informazzjoni addizzjonali fir-reġistru. Kap. 135. Ir-Reġistru jew ir-Reġistri li għandhom jinżammu għall-finijiet ta’ l-artikolu 14(1) ta’ l-Att li Jirregola l-Kundizzjonijiet ta’ l-Impieg għandhom jinkludu wkoll l-informazzjoni addizzjonali li ġejja dwar kull impjegat: (a) in-numru tas-sigurtà nazzjonali; (b) id-data meta beda jaħdem; (ċ) kemm ikun intitolat vakanzi u leave għall-mard; (d) id-dati tal-vakanzi bi ħlas u leave għall-mard bi ħlas, jekk ikun hemm, mogħtija lill-impjegat; (e) in-numru tal-Ktieb tax-Xogħol; u (f) fil-każ ta’ mpjegat li l-kundizzjonijiet ta’ l-impieg tiegħu jkunu regolati minn xi Ordni li jirregola l-Pagi li jistipula kondizzjonijiet li jiddependu mill-esperjenza jew impieg preċedenti, dettalji dwar dik l-esperjenza jew l-impieg preċedenti, skond il-każ, inkluż iż-żmien tiegħu.